Държавен вестник, бр. 35, 2026 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  35
облекло с кръв, телесни течности, секрети и 
екскрети. 
2.2.3.5.5.1. Предпазната престилка трябва 
да покрива и предпазва работното облекло и 
да се затваря откъм гърба или да се завързва 
около кръста.
2.2.3.5.5.2. При риск от масивно контами­
ниране с кръв, телесни течности, секрети и 
екскрети се използва непромокаема (пластма­
сова, гумирана) престилка за предната част 
на тялото. В останалите случаи се използват 
предпазни престилки за еднократна употреба.
2.2.3.5.5.3. След употреба предпазната прес­
тилка се съблича незабавно, като се спазва 
следната последователност:
2.2.3.5.5.3.1. Освобождават се завързани 
връзки или лепенки тип велкро на престилката.
2.2.3.5.5.3.2. Престилката се обръща „от­
вътре навън“, без да се докосва външната ѝ 
страна.
2.2.3.5.5.3.3. След свалянето ѝ престилката 
се изхвърля като опасен отпадък.
2.2.3.5.5.3.4. След изхвърляне на използва­
ната престилка се извършва хигиенна дезин­
фекция на ръцете.
2.2.3.5.6. В асептичните сектори и опера­
ционните зали персоналът носи предназначени 
за работа в тях обувки или ботуши, които лесно 
се почистват и дезинфекцират, или калцуни. 
2.2.3.5.6.1. При силно замърсени влажни 
подови настилки и при почистване на пода се 
използват непромокаеми ботуши, подлежащи 
на миене.
2.2.3.5.6.2. Калцуните са за еднократна 
употреба и трябва да са водонепропускливи.
2.2.3.5.7. Еднократни медицински шапки 
се използват:
2.2.3.5.7.1. в асептични сектори, операцион­
ни зали или при извършване на определени 
инвазивни процедури;
2.2.3.5.7.2. винаги, когато има риск от 
опръск­ване с кръв, телесни течности или 
аерозоли;
2.2.3.5.7.3. еднократните медицински шапки 
трябва плътно да покриват косата.
2.3. Почистване и дезинфекция на медицин­
ски изделия, бельо и повърхности от околната 
среда в лечебните заведения.
2.3.1. Почистване и дезинфекция на меди­
цински изделия.
На почистване подлежат всички медицин­
ски изделия, предназначени за многократна 
употреба, след тяхното приложение.
2.3.1.1. Предварителна обработка на ме­
дицинските изделия на мястото на тяхната 
употреба се извършва при следните правила:
2.3.1.1.1. Грубите замърсявания от инстру­
ментите се отстраняват чрез забърсване с чиста 
кърпа, напоена с разтвор на почистващ про­
дукт в концентрация и температура на водата 
съобразно препоръките на производителя, или 
еднократна почистваща кърпа, предназначена 
за почистване на медицински изделия.
2.3.1.1.2. Не се допуска продължителното 
накисване в разтвор на почистващ продукт.
2.3.1.1.3. Дезинфекция преди почистването 
се извършва само при риск от особено опасни 
инфекции, като антракс, ботулизъм, чума, 
туларемия, вирусни хеморагични трески, 
като Ебола, Марбург, Кримска-Конго хемо­
рагична треска, Ласа, Жълта треска, както 
и при Clostridioides difficile инфекция. В тези 
случаи не се използват разтвори на фикси­
ращи дезинфектанти, каквито са алдехидите 
и алкохолите.
2.3.1.2. До започване на почистването за­
мърсените медицински изделия се поддържат 
непрекъснато влажни чрез напръскване с 
ензимен спрей или чрез покриване с кърпа, 
навлажнена с вода, пяна, спрей или гел, спе­
циално предназначени за тази цел, независимо 
от това дали са предварително почистени. 
Допуска се и сухо събиране на използваните 
медицински изделия, само ако последващата 
им обработка се извършва до 3 часа от тях­
ното използване.
2.3.1.3. Замърсените медицински изделия 
се транспортират в затворени, непропускливи 
и устойчиви на пробиване контейнери. Кон­
тейнерите подлежат на ежедневно почистване 
и дезинфекция.
2.3.1.4. Спазват се указанията на произво­
дителя относно обработката на съответното 
медицинско изделие, включително препоръч­
ваните методи за почистване и дезинфекция.
2.3.1.5. Преди почистване изделията се 
разглобяват, доколкото това е възможно, така 
че всички повърхности да могат да бъдат 
почистени, независимо от избрания метод.
2.3.1.6. В лечебните заведения се прилагат 
следните методи на почистване на медицин­
ски изделия:
2.3.1.6.1. Ръчно почистване – допуска се 
само когато лечебното заведение не разполага 
с машини за миене и дезинфекция и когато 
това е позволено от производителя, като се 
спазват следните общи правила:
2.3.1.6.1.1. Грубите замърсявания се отстра­
няват с вода под налягане, четки или кърпи 
за еднократна употреба.
2.3.1.6.1.2. Изделието, подлежащо на по­
чистване, трябва да е съвместимо с използ­
вания почистващ продукт.
2.3.1.6.1.3. Изделията се потапят изцяло в 
почистващия продукт, когато това е възможно.
2.3.1.6.1.4. Изделията с лумени се почистват 
със силна струя вода и подходяща четка, като 
се проверяват за запушвания и течове.
2.3.1.6.1.5. Използваните четки трябва да 
са с мек (найлонов) косъм и с достатъчна 
дължина, позволяваща излизане от дисталния